b"\n_START_ARTICLE_\nClima submediterrani\n_START_PARAGRAPH_\nEl clima submediterrani \xc3\xa9s una subdivisi\xc3\xb3 del clima mediterrani._NEWLINE_Generalment correspon a localitats ubicades a la muntanya mitjana entre els 800 i els 1400 metres tot i que segons les condicions orogr\xc3\xa0fiques (fons de valls) pot presentar-se en cotes m\xc3\xa9s baixes. _NEWLINE_El caracteritzen el fet de situar-se en la banda baixa respecte a temperatures i amb m\xc3\xa9s humitat que el clima mediterrani estricte._NEWLINE_La temperatura mitjana d'un lloc de clima submediterrani sol estar entre 10 i 14\xc2\xa0\xc2\xb0C mentre que la pluviometria pot ser la mateixa o superior a les estacions de clima mediterrani t\xc3\xadpic per\xc3\xb2 per efecte de les m\xc3\xa9s baixes temperatures la humitat sempre \xc3\xa9s superior._NEWLINE_La vegetaci\xc3\xb3 dels climes submediterranis \xc3\xa9s de transici\xc3\xb3 entre la t\xc3\xadpicament mediterr\xc3\xa0nia i l'eurosiberiana. Encara hi s\xc3\xb3n presents les esp\xc3\xa8cies mediterr\xc3\xa0nies m\xc3\xa9s resistents al fred com l'alzina per\xc3\xb2 hi apareixen ja diversos tipus de roures i moltes plantes de fulla caduca._NEWLINE_Osona \xc3\xa9s una comarca t\xc3\xadpica amb clima submediterrani la inversi\xc3\xb3 t\xc3\xa8rmica per\xc3\xb2 fa que en el fons de la Plana de Vic, a 400 metres d'altitud, les temperatures hivernals siguin m\xc3\xa9s fredes que a la muntanya mitjana d'aquesta comarca. Submediterrani tamb\xc3\xa9 \xc3\xa9s gran part de la Proven\xc3\xa7a i resta d'Occit\xc3\xa0nia no litoral."